LidanRubinov/Halacha-QA huggingface dataset:
שאלה: בישול מפת שולחן בשבת: כאשר סועדים בשבת והשולחן מכוסה במפת נילון, ואת המזון מגישים בתבניות העשויות ממתכת, חמות, כאשר שמים את התבנית על מפת הנילון בדרך כלל נוצרים סימנים כעין גלים קטנים במקום שהתבנית הייתה מונחת שם, הסימנים נוצרים כתוצאה מכך שהנילון התרכך והתמוסס מחמת חומה של התבנית. יש לשאול האם יש לחשוש במקרה כזה לבישול הנילון. ואם יש כאן בעיה - מה הפיתרון לכך?
תשובה: יש בזה איסור דרבנן, תשימו משהו שיחצוץ בין הדבר החם לניילון, כגון, צלחת או כלים מיוחדים המיועדים לכך.
שאלה: בדיקת כשרות תפילין: בבר המצווה שלי קיבלתי את התפילין שהיו שייכים לסבי. סביר להניח שלא בוצע שימוש בתפילין תקופה ארוכה. לפני מספר שנים חזרתי להניח את התפילין האלו, אך אדם קרוב אלי אמר לי שצריך לבדוק האם התפילין עדיין תקינים. רציתי להבין מה עושים במידה ולא תקין? שמעתי משהו על "לגנוז" אבל לא הבנתי לחלוטין את משמעות המילה. חשוב לי לציין שחוץ מהערך הדתי המובן מאליו, לתפילין האלו יש ערך רגשי גדול עבורי מעצם היותם שייכות לסבי ועל כן ארצה לשמור אותם.
תשובה: עליך לפנות לסופר מומחה הבודק תפילין שיבדוק את כשרותן. אם הם פסולות ולא ניתן לתקנן, תוכל לשמור עליהן בקדושה בבית.
שאלה: לסווג אדם לפי השתייכות מגזרית: האם מותר להגיד על אדם מסויים שהוא שייך לחרדים, או שהוא דתי-לאומי, או שיש בזה בעייה של לשון הרע ורכילות היות שיש אנשים שבשבילם חרדי זו מילה לא חיובית ויש אנשים שבשבילם דתי-לאומי זו מילה לא חיובית? אולי זו מציאות לא רצוייה אך זו מציאות מצוייה, ועל המציאות הזו באה שאלתי - האם יש כאן בעייה של לשון הרע ורכילות?
תשובה: לא נראה לי שיש בזה בעיה.
שאלה: שאלה בהלכות לשון הרע: האם יש בעייה להגיד על אדם מסויים שהוא מחזיק כלב בביתו, הרי ישנה בעייה הלכתית להחזיק כלב, ואם כן כאשר מספרים זאת יתכן ועוברים על לשון הרע משום שמספרים כאן שהשני לא מקפיד על ההלכה. מאידך- אולי הדבר יכול להיות מותר היות וישנם מצבים בהם מותר להחזיק כלב, ועוד- שאולי רוצים להזהיר אדם שיש במקום מסויים כלב על מנת שיזהר וישמר אם ברצונו ללכת לאיזור הזה?
תשובה: מותר לומר על אדם מסויים שמחזיק כלב בביתו ואין בכך איסור לשון הרע.
שאלה: כיסוי ראש בבית וכשרות המזלג: 1. מה לעשות עם מזלג בשרי שאכלו בו מאכל חלבי? 2. האם אישה נשואה צריכה ללכת עם כיסוי ראש גם שהיא: א. לבדה ב. עם בעלה ג. שהילדים בבית? ברצוני לדעת את ההלכה וגם אם יש כאן עניין של החמרה שכדאי אם אקח על עצמי.
תשובה: 1. תלוי מה אכלו. אם אכלו אוכל חלבי שלא היה חם מאוד, מספיק לשטוף עם סבון. 2. יש מעלה ללכת עם כיסוי ראש תמיד, גם כשהאישה לבדה. יש בכך מידת חסידות. מצד ההלכה, בכל המקרים שציינת אינך חייבת ללכת עם כיסוי ראש. אולם, כשאת אינך עם כיסוי ראש בעלך וילדיך לא יוכלו ללמוד תורה או לברך. כמו כן, מצד חינוך יש לשקול מתי ראוי שהילדים יראו את אימם ללא כיסוי ראש. באופן מקרי אין בעיה.
שאלה: קריוקי ופעילויות מעורבות במוסד לחולי נפש: א. במסגרת תפקידי אני צריך להפעיל מטופלים במוסד לחולי נפש (בנים ובנות ביחד), ובין הפעילויות אני צריך להפעיל אותם בערב קריוקי. רציתי לשאול כיצד לנהוג? האם מותר לי להשתתף גם בשירה איתם? ומה לגבי "ערב שירה בציבור?" ב. כמו כן, רציתי לדעת כיצד לנהוג בהקשר של איסור נגיעה כשייתכן שאפגע ברגשותיה של מטופלת, אם אסרב ללחוץ את ידה גם בנימוקים הגיוניים? שהרי ייתכן שלא אצליח לשכנע אותה שהסיבה שאינני לוחץ את ידה, היא מטעמי דת, ולא מתוך משהו שיש לי נגדה.
תשובה: א. אם מדובר בסוג של ריפוי בעיסוק - זה יהיה מותר. ב. צריך לבדוק אם יש לזה באמת השלכות נפשיות ולא שהיא רק נעלבת. במידה ואכן עלול להיות השלכות נפשיות וזה צורך טיפולי אז זה יהיה מותר.
שאלה: אבלות שנה ביום העצמאות: אני בשנת אבל על אבי. אנחנו חבורה של חברים שנוהגים להיפגש כל שנה ולחגוג את יום העצמאות (בין היתר במאכל ובמשתה). מדובר על מפגש קבוע כבר כמעט 12 שנים. האם אוכל להשתתף גם בשנת האבל על אבי ע"י שאקבל על עצמי מספר תפקידים במפגש כגון: צלם, מגיש אוכל ושתיה וכדומה (כמו שמקובל לפעמים להקל בהשתתפות אבל בחתונה ע"י מתן תפקיד)
תשובה: זה בעיה, עדיף שלא תשתתף בזה.
שאלה: לקבל מילגה על לימוד תורה: 1. כשיהודי לומד תורה ומקבל שכר קצבה על לימודו - מה המצווה שבדבר ובמה זה שונה מעבודה רגילה, להבדיל, שמשולם עבורה שכר? 2. לא עדיף שיהודי יעבוד ויפרנס עצמו וילמד בזמנו הפנוי תורה,גם אם ילמד מעט יחסית, לעומת שיתפרנס מתרומות ולא יעבוד כלל וילמד הרבה יותר? הרי נאמר" שונא מתנות יחיה" וגם "טוב הנהנה מיגיע כפיו יותר מירא שמיים" - מסכת ברכות. ו
תשובה: יש ערך ללימוד התורה, אלא שחלק מזכויות הלימוד נזקפים למי שמאפשר לאותו אדם ללמוד תורה. כך עובד הסכם יישכר וזבולון. אפשר גם לעבוד כדי להתפרנס, שתי הדרכים כשרות. מסופר על הרמב"ם שאחיו היה סוחר ופרנס את המשפחה, והרמב"ם למד. לאחר שקרה אסון ואחיו טבע נאלץ הרמב"ם להתחיל לעבוד.
שאלה: לינת נוצרים בבית מלון: אני עובד בבית מלון (300 חדרים) שמארח כל סוגי אנשים, בין היתר נוצרים הדוקים דתיים. האם ישנה בעיה לבעל המלון, לארח אנשים עובדי עבודה זרה בחדר, ככל הנראה?
תשובה: היום לא מקובל להחשיב את השתי וערב שהם עונדים כעבודה זרה, כיוון שהם לא עובדים את הצורה הזו אלא היא מזכירה להם לאיזה פולחן הם שייכים. אם הם לא מכניסים פסלונים אחרים בנוסף לשתי וערב - אין בעיה לארח אותם. הבעיה היא יותר כללית שנותנים לעובדי ע"ז לעבור בארצנו.
שאלה: לקוחות של מעסיק לשעבר: סיימתי לפני כחודשיים עבודה על בסיס חוזה עם זמן קצוב. במהלך העבודה נחשפתי ללקוחות וכן ללקוחות בפוטנציה. האם מותר לי היום לבוא לאותם לקוחות בפוטנציה אשר אינם עדיין לקוחות של המעסיק הקודם שלי ולהציע להם את אותו השרות אבל דרך מעסיק חדש שלי?
תשובה: אין שום איסור בשימוש במידע העסקי שצברת בעסק הקודם, שכן אין לבעל העסק הקודם שום בעלות על המידע. מה עוד שבמקרים רבים מקובל להחתים עובד על תקופת צינון, וכאן שלא החתימו אותך על כך, מסתבר שאין בעל העסק מקפיד על כך. כמו כן, אין לאסור מצד "יורד לאומנותו של חברו," שכן איסור זה חל רק כאשר נוצרה איזושהי התקשרות בין הלקוחות לבעל העסק הקודם. (כפי שנראה בדין מערופיא המוזכר בחושן המשפט קנ"ו.) הרב חננאל פאטשינו
שאלה: בני מנשה: יצא לי קצת לקרוא על הבני מנשה ויש לי שאלה, הם באמת צאצאים של שבט מנשה?
תשובה: רק כשיבוא אליהו נוכל לדעת בוודאות. אנו פוסקים כיום שאם הם באים, הם טעונים גרות גמורה עם ברכה. כיוון שגם אם הם באמת בני מנשה הגמרא אומרת ביבמות שהוציאו את עשרת השבטים מכלל ישראל ועשו אותם נוכרים גמורים עם כל ההשלכות שיש לכך.
שאלה: נץ החמה כסגולה לשמירה: האם יש מקור לאמירה שתפילת שחרית עם נץ החמה היא מסוגל לשמירה באותו יום?
תשובה: הגמרא במסכת ברכות (דף ט,ב) אומרת: "ר"י בן אליקים משום קהלא קדישא דבירושלים כל הסומך גאולה לתפלה אינו נזוק כל היום כולו". ושואל התוספות: והרי כל העולם סומכים ועדיין יש אנשים שניזוקים? ומשיב: שהכוונה לותיקין. "וא"ת והלא כל העולם סומכין גאולה לתפלה ומאי רבותיה דרב ברונא דלא פסיק חוכא מפומיה. ויש לומר דהכי קאמר כל הסומך גאולה לתפלה כותיקין שקורין ק"ש קודם הנץ ותפלה לאחר הנץ".
שאלה: הסתמכות על האשה בפרנסה?: יש הרב אברכים שלומדים כל היום תורה והאשה מפרנסת אותם, האם זה מותר? הרי הכתובה היא שבועה (עד כמה שאני יודע) ובכתובה הבעל נשבע לזון ולכלכל את אשתו, אז איך הוא יכול לעבור על שבועה זו?
תשובה: אם האישה מוחלת ומוכנה אי בכך בעיה. רק בשביל התורה כדאי ושווה להשתגע ושהאישה תצא לעבוד. על אישה זו אנו שרים: "היתה כאניות סוחר ממרחק תביא לחמה". לצערנו, היום נשים הולכות לעבוד עבודות שאינם רוצות בהם גם כשאין הבעל לומד תורה.
שאלה: צניעות ועבודה במקום לא כשר: 1. האם מותר לגבר להתבשם בבושם המיועד לגברים בלבד? שמעתי מספר פעמים שלא ראוי לגבר להתבשם בכלל 2. האם מותר לגבר להסתובב בבית עם גופיה ומכנסיים קצרים כשהוא לבד? 3. האם מותר לגר צדק לנשק את אימו הנכריה? כמו כן האם מותר לגרת צדק בת לאב נכרי לנשק את אביה הנכרי או שקיים איסור מיוחד של נגיעה ביניהם? 4. האם מותר לעבוד כמלצר במקום לא כשר כשידוע בוודאות שמנהל המקום הוא גוי אך במקום סועדים גם יהודים שאינם שומרים שומרי תורה ומצוות?
תשובה: 1. מותר. 2. מותר. 3. מותר. 4. אסור.
שאלה: צביעות בתפילה: אנו כל יום מבקשים בתפילתינו "שלא תביאינו לא לידי חטא ולא לידי עבירה ולא לידי ניסיון ולא לידי ביזיון." האם בזה שאנו ה"דתיים לאומים" חיים בחברה שהיא מעורבת חלקית, משתמשים באמצעים טכנולוגיים שלעולם יש בהם פריצות ודברים שיש להיזהר מהם, אנו לא בעצם שמים את עצמינו בניסיונות, ושלכאורה זה צביעות לבקש מהקב"ה שלא ישים אותנו בניסיונות כשאנחנו בעצם שמים אנו בכוחות את עצמינו - את עצמינו בניסיונות?! אשמח לתשובה שתסדר את הערפול בעניין הזה באמונתי.
תשובה: אם אתה חושב שיש מקום שבו יש יותר הזדמנויות לקיים מצוות רבות ואתה יותר מוגן, אני מציע לעבור למקום הזה. אדם צריך לבחור את המקום שהוא חושב שבו יוכל בצורה הכי טובה לעבוד את ה' ולקדש שם שמים. מי שבוחר להיות בקהילה של הציבור הדתי הלאומי הוא לא בוחר בה משום שיש בה אינטרנט פרוץ וכד'. בכל הדברים האלו הוא צריך ללכת בדרך התורה. הוא בוחר בקהילה דתית לאומית משום שהוא מאמין שיש בה מידות טובות. הוא בוחר בה משום שהוא מאמין שיש שם יושר ואמת. הוא בוחר בה משום שהוא חושב שקידוש ה' זה לברוא חברה שכל אחד עושה את יעודו המתאים לו ולא כולם חייבים רק לעבוד את ה' בדרך של לימוד תורה כל היום, דבר שלא היה מקובל במשך דורות רבים. בנושא צניעות, נכון שהענין מסובך אולם לא מצאנו פתרונות פשוטים בדרך הנכונה ללכת בנושא זה. מחד אנו אומרים שאדם צריך לצאת לעבוד. אנו גם מעודדים במקרים רבים גם את הנשים והאמהות ללכת לעבוד. כלומר, בדברים מסויימים אנו חיים בחברה מעורבת. שם אנו מתירים זאת משום שאי אפשר אחרת וכדברי הגמ' על אדם שאין לו דרך אחרת והוא צריך ללכת יכול ללכת למרות שיש לו בדרך בו ניסיון שיש נשים שאינם צנועות בדרך. הכרח החיים מתיר להיכנס למצב של ניסיון עם קריאה לאדם שיעומוד בניסיון ולא יכשל. זאת משום שאנו רואים את טהרת מצפונו ויודעים שעושה זאת לא בשביל פריצות אלא כהכרח החיים. כך יוצא שהיום יש הכרחי חיים רבים שמשנים את האקלים של המפגשים בין נשים לגברים. כיצד נתרגם זאת לחיים שאין בהם הכרח, כגון: תנועת נוער, ערבי תרבות וכד', אנו באופן כללי אומרים רק ההכרח הוא מותר מעבר לכך אין להתיר. אולם עניין זה מסובך לישום גם בגלל חולשה רוחנית. האם משום שבנושא אחד יש קושי וסיבוך נבחר לחיות בקהילה אחרת שיש בה חולשות אחרות. זו הבחירה שכל אדם צריך לעשות. גם אתה כשתגדל ותקים משפחה תצטרך לעשות בחירה זאת.
שאלה: להדיח במדיח כלים מסוגים שונים: האם מותר להדיח במדיח לאחר הדחת כלים בשריים: א. כלים פרווה? ב. כלים חלביים עם שאריות מזון לא חלבי? ג. כלים פרווה וחלבי ללא שאריות חלבי יחד?
תשובה: א. מותר, רק יש להקפיד שהכל נקי בתוך המדיח. ב. מותר כנ"ל. ג. מותר.
שאלה: היחס בין קריעת ים סוף ל"מודה אני": בשביל הקב"ה לקרוע את הים זה כמו להזיז זרת, ולהקים אנשים בבוקר זה כלום בשבילו, אז למה צריך כ"כ להודות על דבר שבשביל ד כ"כ קטן. ועוד, יציאת מצרים שמזכירים אותה המון כמעט בכל התפילות, מה משמעות הדבר?
תשובה: ההודאה על בקיעת ים סוף אינה על הנס אלא בעיקר דו שיח ביננו לבין הקב"ה, בין העולם לבין הקב"ה. כשהקב"ה מנהיג את העולם בדרך הטבע יש בכך סוג קשר מסוג אחד. כשהקב"ה מנהיג את העולם בדרך של נס יש כאן אמירה אחרת. יש כאן טיפול מיוחד לטובת מישהו טוב וכנגד מישהו רע. על כך אנו מודים קב"ה שבחר בנו וגילה את הפוטנציאל הטוב שיש בנו שבעבורו הוא מוציא אותנו ממצרים. בעצם בקיעת ים סוף זהו שיר על יציאת מצרים כולה.
שאלה: נדר צדקה על זכיה בלוטו: אם חשבתי בליבי לדוג אם אזכה בלוטו באיזה סכום גבוהה-כמה מיליונים (לא זוכר אם חשבתי על בלי נדר או בעז"ה) אז אתן עשירית לכאן ולישיבה וכו האם זה תופס כלומר אם ייצא שבעתיד מתישהו אני אזכה האם יהיה לי חיוב מזה? ואם אזכה "רק" ב500 ש"ח גם מזה אהיה חייב לפי מה שחשבתי?-מהבנתי שאין מעשר כספים הוא חובה. 2) בהמשך לאותה מחשבה פחות או יותר אמרתי שאולי אתן מעשר מכל הכנסה-מה שלא נראה לי שהתכוונתי. משום שאני חייל שמשתחרר בקרוב ועתיד לקבל מענק האם ע"פ זה גם אהיה חייב? לזכרוני לא באמת רציתי בזה אלא זה היה יותר בכיוון של כמו להחמיר על עצמי בדוקקא אבל לא קבלתי על עצמי או משהו זה היה יותר כמין הצעה(שגם לה לא התכוונתי כ"כ)כי אני עכשיו מנסה קצת לחסוך והבנתי שאין חיוב לתת מעשר. 3)בשמחת תורה שכולם עולים לתורה הגבאי אמר שכ"א יתרום איזה סכום לביה"כס אז אני חשבתי בליבי ככה על 20 ש"ח, כבר תכננתי שאני אומר לרב וכו. ואז שאלתי את אבי והוא אמר שאנחנו לא צריכים כי אנחנו קונים במשך השנה עליות וכו וזה לא מיועד לנו. האם במקרה זה יש חיוב? 4) אם רציתי להביא לאחותי מתנה כספית, גם זה נחשב לחיוב?
תשובה: א. אם היתה החלטה גמורה בלב - ראוי לקיים כי יש דעה שנדר לצדקה תופס אפילו בלב. ב. אמנם בקשר לעבודה כיון שלא היתה החלטה גמורה אלא בגדר אולי אין חיוב לתת מעשר, אך כדאי לתת משהו. ג. מה שנוגע לשמחת תורה, אם החלטת בלב צריך לתת ואין צדק בדברי אביך כיון שהחלטת בלב. ד. אם אחותך ענייה ונצרכת - צריך לתת כי זה בגדר צדקה. ואם לא, אין חיוב.
שאלה: נעליים בארגז מצעים: יש לי מיטה עם ארגז מצעים. האם מותר להכניס בתוך ארגז המצעים שמתחת למיטה נעליים? מישהו אמר לי שיש בעיה משום רוח רעה שנמצאת מתחת למיטה?
תשובה: מותר, מה שבעייתי להכניס שם זה מצרכי מזון לא מכוסים.
שאלה: הרחקות ליולדת: רציתי לדעת ממתי אשה נאסרת לבעלה בלידה לשיטת הרה"ג מרדכי אליהו זצוק"ל?
תשובה: ממתי שראתה טיפת דם. או אפילו אם לא ראתה אבל איננה מסוגלת ללכת.
שאלה: צדיק נספה בלא משפט: 1. איך תיתכן מציאות של צדיק נספה בלא משפט? אין השגחה של ה על העולם? איך יתכן שמישהו מת למרות שהוא לא היה אמור למות ובראש השנה נגזר עליו לחיות? 2. איך זה מסתדר עם שאלת אברהם את ה "חלילה לך השופט כל הארץ לא יעשה משפט"? משמע מכאן שהבים שלא יתכן שמישהו ימות אם לא חטא 3. למה בעיר הנידחת מתים הצדיקים עם הרשעים?
תשובה: שאלה זו שאתה שואל היא שאלה עתיקה וקשה. עצם הנחת היסוד שיש צדיק שנספה בלא משפט אינה פשוטה. יש כאלו הסוברים שודאי יש משפט ואין אדם אובד ללא חטא אולם כיצד הקב"ה דן ושסביביו נשערה מאד זאת קשה לנו להבין. על כך נאמר משפטיך תהום רבה. כיצד לחשב את עבירות של בני אדם רק הקב"ה יודע, חשבון העבירות זה לא לפי מה שנראה כלפי חוץ. אדם שמסוגל להיות הגאון מוילנה והוא לא מממש את יכולתו, למרות שהוא יהודי כשר, יתכן שהקב"ה יחשיב את עצלותו כעבירה חמורה יותר מאשר אדם שנולד עם יכולות מעוטות. בכל דרך שנתבונן על הענין אנו מאמינים שיש עולם הבא. יש עולמות שלאחר העולם הזה. מה קורה בעולמות שלאחר התחנה הקטנה שאנו רואים כאן בעולם הזה אינו נגלה לנו. אנו מתבוננים על המשפט רק בעיניים המוגבלות שלנו לפי הבחינה של שבעים שנות חייו של האדם. גם לא כל מציאות העולם הזה גלויה לנגד עיניינו. אנו מאמינים שיהיה יום דין גדול. אנו מאמינים שיהיה זמן של תחיית המתים. את החלק הזה במציאות של העולם הזה אנו כלל לא מכניסים בשיקול דעתנו. הצעקה והתביעה הגדולה שלנו למשפט צדק זה מצד קידוש ה' בעולם. אנו מתפללים שבכל רגע יתגלה הצדק האלוקי. שכל בשר יראה שטוב להיות צדיק. התביעה של אברהם "חלילה לך." לא נבעה מכך שאברהם לא האמין בצדק האלוקי. אברהם אבינו גדול המאמינים: והאמין בה' ויחשבה לא צדקה. האם שם לא היה לאברהם אבינו טענות על כך שתשעים ותשע שנה הוא סובל שאין לו בן. התביעה של אברהם היא על חילול ה'. כיצד עלול להיות מצב של חילול ה' שהצדיק יאבד עם שאר הרשעים. לגבי מה ששאלת על עיר הנידחת, עיר הנידחת נהפכת להיות עיר הנידחת רק לאחר שמזהירים את בני העיר. הצדיקים שרואים שאינם מסוגלים לשנות את בני עירם והעיר מתדרדרת לאבדון צריכים להסתלק מןהעיר לפני שנידונת. האחריות הציבורית מוטלת על כל בני העיר. ומה עוד שלפעמים הקב"ה משתמש בצדיק בכדי להיות נס ודגל ליראת ה' וכמו שעל נדב ואביהו נאמר "בקרובי אקדש".
שאלה: ספר ללימוד דיני טהרה: אני מחפש ספר שמבאר את הלכות טהרה, בעיקר חישובי ווסתות ע"פ מנהג עדות אשכנז.
תשובה: יש כמה ספרים כאלה בשוק, אני ממליץ על דרכי טהרה של הרב מרדכי אליהו זצ"ל שמותאם לספרדים ולאשכנזים.
שאלה: גלישה באינטרנט WIFI: האם מותר לגלוש ב WIFI, לפי הבנתי אני חושב שזה גלישה על חשבון מישהו אחר?
תשובה: ראה תשובות הגר"ד ליאור שליט"א באתר, שבשימוש קטן שאינו מאט את הקצב של השכן מותר אך אין להשתמש בשימוש שעשוי להאט את הקצב (הורדת קבצים כבדים ובמיוחד שליחת מיילים כבדים). ובכל מקרה ראוי לכתחילה לבקש רשות. לתשובת הרב ליאור בנושא אינטרנט אלחוטי. לתשובה נוספת של הרב ליאור בנושא.
שאלה: תשובה על ביקור בכנסיה: בשוגג (מתוך חוסר ידיעה) ותוך כדי סיור עם קבוצה מאורגנת, נכנסנו לראות כנסיה ואף שמעתי ניגון בכלי נגינה שם. מה התשובה המועילה במקרה כזה? (מלבד חרטה.)
תשובה: לקבל על עצמך לא להיכנס יותר ולפרסם את האיסור אצל מי שלא יודע.
שאלה: תפילת ערבית לנשים : 1. האם תפילת ערבית פחות טובה לנשים? 2.בתפילות ערבית ומנחה מה אני (אישה) צריכה לקרוא, את כולה? אשמח אם התשובה תהיה מפורטת כדי שיהיה לי יותר קל להבין והמשך יום נפלא.
תשובה: 1. נשים פטורות מתפילת ערבית, ולכן עדיף להתפלל שחרית ומנחה, אבל אם את רוצה להתפלל גם ערבית מותר. 2. אם מתפללים אז כבר מתפללים את כל התפילה. לשיעור בנושא זה לחץ כאן.
שאלה: נוהל שכן על פי ההלכה: לפי מה שהבנתי נוהל זה מותר ע"פ ההלכה ודי קשה לי עם זה. הרי במוסר המלחמה הנוכחי נהוג שהאזרחים מוצאים ממעגל הלחימה והמלחמה מתנהלת בין הכוחות החמושים בלבד. האם ההלכה שואפת להחזיר את העולם למצב של טיהורים אתניים וניהול מלחמות בצורה מלוכלכת כ"כ, אם כך, במה אנו טובים מהחמאס?
תשובה: מהו המקור ההלכתי שהנך מסתמך עליו?
שאלה: תרומות ומעשרות מענבי כרם שהופקר: המלמד של בני בת"ת, לקח את תלמידיו לבצור ענבים בכרמי אחד היישובים בסביבה. הבציר התבצע בכרם שסיימו לבצור אותו, והפקירו את שאריות הענבים שנותרו על העצים. התלמידים סרקו את העצים והצליחו לבצור יבול יפה כמה ק"ג לכל אחד ומהבציר הזה למדו להפיק יין בסה"כ כשני ליטר לתלמיד. האם יש לענבים יין הללו דין של פירות הפקר הפטורים מתרומות ומעשרות או שדין פירות הפקר הוא רק בעצים שהם הפקר לכל כגון אלו שפוגשים בטיולים בטבע?
תשובה: אם ההפקר היה לכל, הרי שהפירות הם הפקר. אולם אם עדיין הכרם היה שמור ומוגן שלא יכנסו הכל, אין זה הפקר אפילו שנתן לתלמידי הת"ת אפשרות לקטוף בחינם. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: סגולות ללידה והריון: 1. מדוע אומרים שטוב לומר ספר יונה בלידה, מה הקשר? 2. האם יש עניין שאשה בתחילת חודש תשיעי להריונה תטבול במקווה, אם כן, מהו?
תשובה: 1. כיון שיונה היה בלוע במעי הדג וד' הקשיב לתפילתו, כך ירחם על העובר הכלוא ברחם אימו. 2. יש אומרים שיש בזה סגולה ללידה קלה אולי מעצם השהיה במים חמים. אמנם יש המזהירים מפני חשש זיהום, ודעתם להימנע מסיבה רפואית. ובמקום זה לשבת קצת בבית באמבטי' ורק להיזהר שלא תהיה חמה מאוד.
שאלה: באיזה סיר לעשות הגעלה: אני רוצה להגעיל סכו"ם (להפוך מבשרי לחלבי). באיזה סיר אני צריך להגעיל אותם (פרווה?), ומה דין הסיר לאחר ההגעלה?
תשובה: ראשית, האשכנזים לא הופכים כלים מבשרי לחלבי ולהיפך אלא בפסח או שהם נטרפו. הספרדים מקילים. באופן כללי, אתה יכול להשתמש באיזה סוג סיר שאתה רוצה ובתנאי שלא השתמשו בו ובכלים שאתה מגעיל 24 שעות. במקרה שלך, עדיף סיר בשרי שהרי הסכו"ם אינו טריפה.
שאלה: שימוש בבלנדר לבשרי וחלבי: ברשותי בלנדר ששימש לריסוק מאכלי פרווה וחלבי. לאחרונה הפכתי אותו לבשרי - לשם ריסוק עוף וירקות לתינוק. א. האם ניתן להשתמש בבלנדר פעם לחלב ופעם לבשר ע"י הגעלה? ב. מה הדין של עוגיות פרווה שרוסקו בבלנדר בשרי, האם נשארות פרווה ואפשר לאכול אותן עם חלב או שמא הן בחזקת בשרי?
תשובה: א. מותר. ב. מותר לאכול את העוגיות עם חלב.
שאלה: חתונה בכ"ט בניסן: אני וארוסתי מעוניינים להתחתן בכ"ט בניסן ה-3.5. רבנים אמרו לי שמכיוון שאני אשכנזי אין בעיה להינשא בתאריך זה. והרב שאמור לחתן אותנו אמר שהוא מחתן בתאריך הזה. ובכל זאת האם תהיה בעיה לפתוח תיק ברבנות או כל בעיה אחרת. (באולם האירועים לוחצים לקבל תשובה)
תשובה: איננו יודעים את הנהלים ברבנות בה אתה מתחתן. יש רבנויות שאינן מאשרות חתונה בספירת העומר. פנה למחלקת נישואין בה אתה מתכוון לפתוח את התיק ותברר אצלם. יש עוד כחצי שנה עד לתאריך החתונה ותאמר לבעל האולם שהוא יכול לתת לך כמה ימים לברר את הכל בנחת, ובמיוחד שאין חתונות כמעט בתאריך זה. בנוסף, תשקלו אם כל האורחים יגיעו לחתונה בספירת העומר. בברכת התורה, WWW.Yeshiva.org.il
שאלה: להשתמש באבא "כגוי של שבת": אני רוצה לבקר את ההורים שלי בחו"ל אבל הבעיה היא שהם גרים בקומה העשירית של בניין "חכם". אין בכלל אור במדרגות, אבא שלי מתנדב להיות "גוי של שבת" בשבילי ואפילו "להסיע אותי במעלית". מה עליי לעשות? אבא שלי יהודי אבל הוא בכל מקרה לא שומר שבת. דרך אחרת היא להיות נעול כל השבת בדירה עם אשתי ו-2 הילדים.
תשובה: אביך הוא יהודי ולא גוי. עליך להשתמש בגוי אמיתי לצורך השימוש במעלית.
שאלה: ילד חדש בבית: אשמח לקבל תשובות על מספר שאלות, מראש. 1) (רק לידע כללי) ילד שנולד לאמא יהודייה אך עדיין לא עבר ברית מילה האם נחשב יהודי הוא או שלא? 2) אנו מהעדה הספרדית, רציתי לדעת לאחר הולדת הבן בעזרת השם מתי עושים את הזוהר (האם יום לפני הברית?) 3) מתי בדיוק עושים פדיון הבן? יש שאומרים לאחר 40 יום מיום הלידה ויש שאומרים 33 יום, מה נכון?
תשובה: 1. נחשב כיהודי אך ערל. 2. בלילה שלפני יום המילה. 3. לא זה נכון ולא זה נכון אלא פדיון הבן נעשה ביום השלושים ואחד.
שאלה: לעשות את עצמי ישנה באמת: לגבי גניבת דעת- האם כאשר אף אחד לא ניזוק מחוסר ידיעה מסויים או מידיעה קצת שגויה, מותר לי להשאיר כך את המצב? אני אתן דוגמא- 2 נשים מלבדי נמצאות בבית, ואני מנמנמת על הספה בסלון (אני ממש בגבול שבין ערות לשינה). הנשים חושבות שאני ישנה (בוודאות-הן אומרות: היא נרדמה) ומדברות ביניהן כאילו אני לא שם. אני עם עיניים עצומות במטרה להירדם, לכן אני אפילו לא מכחישה שלא נרדמתי, אני יודעת שאם רק אפתח את עיניי הן יפנו אליי יתחילו לדבר איתי ואהיה חייבת לענות וזה יעורר אותי, לכן אני נשארת עם עיניים עצומות ולא אומרת כלום. לא באמת משנה לי אם אשמע את מה שהן אומרות או לא - אני מנסה לישון. אך הן חושבות שאני ישנה (לא כי הן שאלו אותי דיברו אליי ולא עניתי, אלא סתם כי ראו אותי באותה תנוחה ובעיניים עצומות וכך הסיקו ואני לא הכחשתי), ויכול להיות שיש דברים שהן אומרות (עליי או לא עליי) שלא היו אומרות אם היו יודעות שאני ערה. מה עליי לעשות במצב כזה? האם עליי לזוז בכוונה או לפתוח את עיניי כדי שישימו לב שאני ערה וידברו רק מה שהיו רוצות לדבר לידי, למרות שזה יעורר אותי ואני מנסה לישון? מחילה על הכתיבה המסורבלת, זו סיטואציה שחוזרת על עצמה שוב ושוב ויש עוד הרבה דומות לה. מראש.
תשובה: אינני רואה בעיה בכך.
שאלה: שם האם כשם האשה: אני יוצא כרגע לפגישה עם בחורה בשם אסתי ולאימי קוראים אסתר ולפעמים אתי. האם יש בעיה להתחתן במקרה כזה?
תשובה: אם הבחורה מתאימה, היא יראת שמים ובעלת מידות טובות, מותר. אולם להקפיד באמת על הבדלי השמות לזאת אסתי ולזאת אתי או לקרוא לה שם חדש, כגון: הדסה.
שאלה: לישת בצק לחלות בקערה חלבית: יש לי מערבל חשמלי, האם ניתן ללוש בצק לחלות שייאכלו בארוחה בשרית, בקערת הנירוסטה שאני לשה בה בצק חלבי?
תשובה: אם הקערה נקיה - מותר.
שאלה: רשימת קברי צדיקים: אני רוצה לעשות סבב קברי צדיקים. רציתי לשאול איזה קברי צדיקים נמצאים בצפון. האם יש מדריכי קברי צדיקים לפי מקומות, כי ראיתי שיש הרבה אבל לא ראיתי רשימה מסודרת לפי מקומות? אנא, עיזרו לי והגידו איזה קברי צדיקים יש בצפון ובאיזה מקומות. אני מודה לכם מאוד, מאוד על עזרתכם!!!!
תשובה: יש הרבה קברי צדיקים בצפון ויש ספרים המרכזים את קברי הצדיקים בארץ, וניתן למוצאם בחנויות ספרים. כמו כן, יש אתר על קברי צדיקים באינטרנט. כדאי שתלכי בעיקר לקבר רשב"י שנמצא במירון. קבר האר"י, שנמצא בבית הקברות של צפת. קבר רבי מאיר בעל הנס, שנמצא בטבריה. קבר רבי יונתן בן עוזיאל בעמוקה (ליד צפת). בברכת התורה, WWW.Yeshiva.org.il
שאלה: האם לדרוש ה"דמוקרטיה ארורה": האם נכון לדרוש לפני צבור כי ה"דמוקרטיה ארורה" וצריך עכשו רק ליחל לשלטון אחר לגמרי, מה שהרמב"ם מדבר על מלך תקיף וכו'. האם זה בגדר דבר הנשמע?
תשובה: ר' רמב"ם הל' גזלה, שגם מלך צריך הסכמת העם. ור' אבני נזר יו"ד ס' שיב, שללא הסכמת העם אין למלך סמכות. הדמוקרטיה אינה ארורה אם כי יש לה מגבלות.
שאלה: המותר להתעמת עם צה"ל בפנוי: האם מה שאומר הרב הראי"ה באגרת תקמא בכרך ב, שההנהגה הלאומית יש לה כח מוסרי אדיר בכך שהיא אומרת :"כללות האומה". היא דורשת את ישועת כלל ישראל כולו.היא פושטת ידה על ארץ ישראל וחבת ציון באומץ לב וגבורה. ואין כאן המקום להאריך בדבריו המופלאים. האם זה חל בימינו על המחזיק ברסן של צה"ל, קרי שר הבטחון וראש הממשלה וממשלת ישראל, ושעל כן אסור ל"זרוק בהם חץ ולא לידות בה אבן" כמשל הצפור היושבת ומלכלכת את פסל המלך. ועל כן אין להתעמת עם צה"ל באופן פיזי על כל פינוי של מאחז קטן?
תשובה: כל עימות פיזי הוא פסול. רק הפגנה שקטה (אם אין חשש להתדרדרות ) מותרת.
שאלה: ללכת עם כיפה לקורס מעורב: אני הייתי בחור ישיבה חרדי. כיום ירדתי קצת (אני לובש ג ינס וכו ) אבל דתי לגמרי (נשוי). השאלה שלי היא שעכשיו אני נכנס לאיזה קורס ושם רוב מוחלט של בנות ורק ארבעה גברים (ואני הדתי היחיד) מה שבטוח שיקרה שאצטרך לשבת ליד נשים (אמנם אני מקפיד לא לנגוע). השאלה היא מה עדיף, לבוא עם כיפה ואז יגידו הנה דתי יושב ליד בנות או עדיף להיות שם בלי כיפה?
תשובה: ראשית, ניתן לשבת בקצה או בסוף, במקום שבו יש יותר רווח ופחות נשים. ולשאלתך, וודאי שתבוא עם כיפה. אין איסור ממש לשבת ליד אישה אלא זה הרחקה ולכן אין בכך חילול ה' עם אתה יושב באופן שאינך יוצר איתם קלות ראש. בנוסף, הכיפה תעזור לך ולהן לשמור על קשר ראוי ולא להגיע למצב של קלות ראש. כדאי גם, שלפחות בשיעורים יהיה לך עוד סימן בולט לומר שאתה דתי ונשוי ואינך מעוניין בקשר עם נשים, כגון: ציציות בחוץ או ספר תורני על השולחן.
שאלה: ברכת כהנים: האם בברכת כהנים אסור לכהנים להיות עם כל נעל או שהאיסור הוא רק על נעלי עור?
תשובה: אסור - כל נעל שיש בה שרוכים. למעשה נוהגים לא ללבוש גם נעליים ללא שרוכים.
שאלה: ק"ש על המיטה - כשנאמרת ליד אשתו: כשבעל קורא ק"ש על המיטה - על מה צריך להקפיד מבחינת לראות את אשתו (בגד, כיסוי ראש וכו )? האם יש לעצום עיניים או להביט לכיוון אחר?
תשובה: אם אשתו לבושה שלא בצניעות או ללא כיסוי ראש הוא אינו יכול לקרוא קריאת שמע כנגדה. אם יכול לקרוא בחדר אחר, מוטב. אם לא, יעצום עיניו או שיסבוב את הראש.
שאלה: קלפים עם טקסט ממגילת אסתר: לפני הרבה שנים התחלתי ללמוד כתיבת סת"ם אך הפסקתי באמצע. מאז נשארו אצלי קלפים עם טקסט ממגילת אסתר שכתבתי בכתיבת סת"ם, וכן אביזרי כתיבה שונים (נוצות, דיו). 1. האם הקלפים עם כתיבת הסת"ם ממגילת אסתר טעונים גניזה? 2. האם אביזרי הכתיבה טעונים גניזה?
תשובה: יש קדושה בקלפים ויש לגונזם.
שאלה: הלכות כניסת הבעל לחדר לידה: מה אומרת ההלכה לגבי: 1. כניסת הבעל לחדר לידה בזמן צירים. 2. כניסת הבעל בזמן לידה בזמן הלידה עצמה. 3. כניסת הבעל לאחר הלידה לחיתוך חבל הטבור- האם מותר לפי ההלכה שהבעל יחתוך את חבל הטבור? מה באופן כללי הגישה של נוכחות הבעל בלידה.
תשובה: 1. מותר. 2. עדיף שלא ואם בכל זאת האשה רוצה אז מותר ובלבד שלא יראה מקומות המכוסים שבה וכ"ש שאסור לראות את אותו מקום ממש. 3. אסור.
שאלה: שיחת חולין בבית מדרש: בתור בחור שב"ה לומד בישיבה, ונמצא כל היום בבית מדרש רציתי לדעת, מה הגדר של שיחת חולין שאסורה, ומה מותר? מצד אחד הבית מדרש הוא ה"בית" של התלמידי חכמים, ולכן מותר להם לאכול בבית מדרש וכדו, אבל מצד שני יש דיני כבוד וקדושה, ושיחת חולין בפשטות אסורה. אז מה בדיוק אסור, לומר לחבר גם אסור או שרק שיחת חולין ארוכה אסורה?
תשובה: מותר להגיד אם אתה רוצה לספר לחבריך על "ביזנס" - מה קנית, לאן אתה הולך, איזה טיול עשית וכדו', לכתחילה תצא מחוץ לבית המדרש.